**LIETUVOS RESPUBLIKOS SEIMAS**

**REZOLIUCIJA**

**DĖL SERGĖJAUS MAGNITSKIO ŽŪTIES METINIŲ**

2017 m. lapkričio 16 d.

Vilnius

Lietuvos Respublikos Seimas,

*minėdamas* Rusijosteisininko Sergėjaus Magnitskio, atskleidusio finansines Rusijos Federacijos pareigūnų bei piliečių machinacijas, kai apgaulės būdu buvo pasisavinta 230 mln. JAV dolerių dydžio suma mokesčių mokėtojų pinigų, neteisėtai sulaikyto, kalinto 358 dienas bei kankinto ir 2009 m. lapkričio 16 d. mirusio, piktavališkai nesuteikus jam būtinos medicininės pagalbos, žūties metines;

*pažymėdamas,* kad už šį gerai dokumentuotą nusikaltimąiki šiol nėra nubaustas joks atsakingasasmuo, o penki pareigūnai buvo net paskatinti valstybės apdovanojimais;

*pabrėždamas* moralinę demokratinių valstybių atsakomybę ir pareigą prisidėti prie nebaudžiamumo už grubius žmogaus teisių nusikaltimus, stambaus masto finansines machinacijas ir korupciją, kad ir kur jie būtų įvykdyti, panaikinimo, priimant teisės aktus, numatančius tikslines sankcijas - vizų draudimą bei lėšų ir turto įšaldymą šių nusikaltimų vykdytojams;

*atsižvelgdamas* į tai, kad simboliškai Sergėjaus Magnitskio vardu pavadintus, sankcijas numatančius teisės aktus jau yra priėmusios JAV, Estija, Didžioji Britanija ir Kanada;

*primindamas,* kad Europos Parlamentas jau ne vienerius metus ragina priimti „Magnitskio“ sankcijas Europos Sąjungos lygiu, ir pakartojo šį raginimą savo naujausiame dokumente - 2017 m. rugsėjo 13 d. Europos Parlamento rezoliucijoje dėl žmogaus teisių ir korupcijos trečiosiose šalyse (2017/2028(INI)):

**pažymi**, kad Lietuvos Respublikos Seimo priimti Lietuvos Respublikos įstatymo dėl užsieniečių teisinės padėties pakeitimai yra svarbus žingsnis, užtikrinantis, kad į Lietuvos Respublikos teritoriją atvykti būtų draudžiama užsieniečiams, įvykdžiusiems stambaus masto nusikaltimus žmogaus teisių, korupcijos ir pinigų plovimo srityse, ir prisidedantis prie Lietuvos nacionalinio saugumo stiprinimo;

**akcentuoja**, jog šis procesas bus užbaigtas tik tada, kai bus priimti teisės aktai, užkertantys kelią tokiems asmenims Lietuvoje ir per Lietuvą įsigyti turtą bei laikyti nusikalstamu būdu įgytas lėšas ir užtikrinantys jų įšaldymą, **kviečia** Lietuvos Respublikos Vyriausybę artimiausiu metu Lietuvos Respublikos Seimui pateikti atitinkamų teisės aktų pasiūlymus;

**tikisi,** kad už šių Lietuvos Respublikos įstatymo dėl užsieniečių teisinės padėties nuostatų įgyvendinimą atsakingi Užsienio reikalų ministras ir Vidaus reikalų ministras nedelsiant imsis veiksmų, reikalingų jas įgyvendinti bei inicijuos atitinkamas konsultacijas su „Magnitskio“ teisės aktus priėmusiomis šalimis;

**ragina,** remiantis 2012 m. JAV Sergėjaus Magnitskio teisės viršenybės atsakomybės aktu bei Lietuvos Respublikos įstatyme dėl užsieniečių teisinės padėties numatytais pagrindais,į sąrašą asmenų, kuriems yra draudžiama atvykti į Lietuvos Respubliką, įtraukti šiuos asmenis:

DROGANOV, Aleksey O., gim. 1975 10 11;

KARPOV, Pavel, gim. 1977 08 27;

KOMNOV, Dmitriy, gim. 1977 05 17;

KHIMINA, Yelena, gim. 1953 09 11;

KRIVORUCHKO, Aleksey, gim. 1977 08 25;

KUZNETSOV, Artem, gim. 1975 02 28;

LOGUNOV, Oleg, gim. 1962 02 04;

PECHEGIN, Andrey I., gim. 1965 09 24;

PODOPRIGOROV, Sergei G., gim. 1974 01 08;

PROKOPENKO, Ivan Pavlovitch, gim. 1973 09 28;

SILCHENKO, Oleg F., gim. 1977 06 25;

STASHINA, Yelena, gim. 1963 11 05;

STEPANOVA, Olga G., gim. 1962 07 29;

TOLCHINSKIY, Dmitri M., gim. 1982 05 11;

UKHNALYOVA, Svetlana, gim. 1973 03 14;

VINOGRADOVA, Natalya V., gim. 1973 06 16;

BOGATIROV, Letscha, gim. 1975 03 14;

DUKUZOV, Kazbek, gim. 1974;

LITVINOVA, Larisa Anatolievna, gim. 1963 11 18;

KRATOV, Dmitry Borisovich, gim. 1964 07 16;

GAUS, Alexandra Viktorovna, gim. 1975 03 29;

TAGIYEV, Fikret, gim. 1962 04 03;

ALISOV, Igor Borisovich, gim. 1968 03 11;

MARKELOV, Viktor Aleksandrovich, gim. 1967 12 15;

KLYUEV, Dmitry Vladislavovich, gim. 1967 08 10;

STEPANOV, Vladlen Yurievich, gim. 1962 07 17;

KHLEBNIKOV, Vyacheslav Georgievich, gim. 1967 07 09;

VAKHAYEV, Musa, gim. 1964;

SUGAIPOV, Umar, gim. 1966 04 17;

KRECHETOV, Andrei Alexandrovich, gim. 1981 09 22;

DAUDOV, Magomed Khozhakhmedovich, gim. 1980 02 26;

ALAUDINOV, Apti Kharonovich, gim. 1973 10 05;

GRIN, Victor Yakovlevich, gim. 1951 01 01;

STRIZHOV, Andrei Alexandrovich, gim. 1983 08 01;

ANICHIN, Aleksey Vasilyevich, gim. 1949 12 01;

KIBIS, Boris Borisovich, gim. 1977 11 20;

URZHUMTSEV, Oleg Vyacheslavovich, gim. 1968 10 22;

LAPSHOV, Pavel Vladimirovich, gim. 1976 07 07;

ANTONOV, Yevgeni Yuvenalievich, gim. 1955;

PLAKSIN, Gennady Nikolaevich, gim. 1961 08 31;

LUGOVOI, Andrei Konstantinovich, gim. 1966 09 19;

KOVTUN, Dmitri, gim. 1965;

BASTRYKIN, Alexander Ivanovich, gim. 1953 08 27;

GORDIEVSKY, Stanislav Evgenievich, gim. 1977 09 09;

**kreipiasi** į kitų Europos Sąjungos ir NATO valstybių nacionalinius parlamentus, ragindamas priimti „Magnitskio“ teisės aktus, taip stiprinant bendrą teisingumo, atsakomybės ir skaidrumo erdvę;

**remia** iniciatyvą ES lygiu priimti tikslines „Magnitskio“ sankcijas ir **ragina** Lietuvos Respublikos Vyriausybę šį klausimą kelti atitinkamuose ES Tarybos formatuose;

**kviečia** ES Vyriausiąją įgaliotinę F. Mogherini, Europos Komisiją bei Europos Tarybą įsiklausyti į Europos Parlamento raginimus priimti „Magnitskio“ sankcijas ES lygiu ir artimiausiu metu pradėti visapusiškas diskusijas dėl atitinkamo ES teisės akto.

Seimo Pirmininkas

Teikia:

Seimo narys Gabrielius Landsbergis